ศอปส. รวมตัวเตรียม สังเกตการณ์-เก็บหลักฐาน การชุมนุมประชาชนปลดแอก
 ระบุหากในการชุมนุมมีการพาดพิงสถาบันกษัตริย์จะเก็บหลักฐานส่งตำรวจในวันต่อไป16 ส.ค. 2563 ผู้สื่อข่าวประชาไท รายงานว่าเมื่อเวลาประมาณ 10.45 น. ผู้ชุมนุมกลุ่มศูนย์กลางประสานงาน นักศึกษา อาชีวะ ประชาชน ปกป้องสถาบันพระมหากษัตริย์ (ศอปส.) ได้รวมตัวกันบนทางเท้าบริเวณอนุสาวรีย์ประชาธิปไตยฝั่งหน้าภัตตาคารศรแดง ตามแถลงการณ์ของ ศอปส. ที่เผยแพร่เมื่อวันที่ 15 ส.ค. ที่ผ่านมา ระบุว่าโดยการรวมตัวกันครั้งนี้มีขึ้นเพื่อ สังเกตการณ์การชุมนุมของประชาชนปลดแอกในตอนบ่ายและหากในการชุมนุมมีการพาดพิงสถาบันกษัตริย์จะเก็บหลักฐานส่งตำรวจในวันต่อไป (17 ส.ค.)สุเมธ ตระกูลวุ่นหนู ตัวแทนกลุ่มมวลชนให้สัมภาษณ์สื่อว่าการมาวันนี้ไม่ได้มาเพื่อเป็นศัตรูกับประชาชนไทย แต่จะสังเกตการณ์ สร้างความเข้าใจเรื่องสถาบันกษัตริย์ และจะแฝงตัวในที่ชุมนุมเพื่อเก็บหลักฐานยื่นร้องเรียนต่อสำนักงานตำรวจแห่งชาติหากมีการโจมตีสถาบันกษัตริย์สุเมธกล่าวว่าตนแจ้งจัดการชุมนุมกับ สน.สำราญราษฎร์แล้ว การชุมนุมวันนี้จะอยู่ในที่ตั้งโดยไม่เคลื่อนไปไหน หากมีการเคลื่อนที่แล้วลงไปปะทะจะผิดกฎหมายทันทีและเขาจะต้องรับผิดชอบในฐานะผู้จัด ใครที่เคลื่อนออกไป หรือก่อความรุนแรงถือว่าไม่ใช่พวกเดียวกันผู้สื่อข่าวได้ถามสุเมธเกี่ยวกับข้อเสนอปฏิรูปสถาบันฯ 10 ข้อว่าเป็นการหมิ่นสถาบันฯอย่างไรและคิดต้องมีอะไรเปลี่ยนแปลงโครงสร้างของสถาบันฯหรือไม่ สุเมธให้คำตอบว่า มันเป็นปรากฏการณ์ครั้งแรกที่มีเยาวชนลุกขึ้นมาโจมตีและทำลายสถาบันหนักขนาดนี้ข้อเสนอ 10 ข้อนี้ไม่มีคนไทยคนไหนที่รู้ว่าสถาบันฯ อยู่คู่แผ่นดินปกป้องแผ่นดินมาให้เราอยู่อาศัย ผมว่ารับไม่ได้ในการเคลื่อนไหวเรื่องการเมืองไม่น่าไปแตะต้อง จะโจมตีรัฐบาลก็ทำไป ผมก็เห็นด้วยคนเป็นนายกฯถ้าทำผิดกฎหมายก็ต้องถูกลงโทษ ทุกคนเท่าเทียมกันหมด เราเห็นด้วยเลยถ้ายกเรื่องนักการเมืองหรือรัฐบาลทำผิดกฎหมาย แต่แตะสถาบันฯไม่ได้เลยเพราะท่านไม่เกี่ยวข้องเลย และเขาคิดว่าโครงสร้างของสถาบันกษัตริย์ตอนนี้ดีอยู่แล้วผู้ร่วมชุมนุมรายหนึ่งกล่าวว่า มาวันนี้เพื่อแสดงจุดยืนปกป้องสถาบันกษัตริย์ จะด่ารัฐบาลก็ได้ไม่ยุ่ง แต่อย่าก้าวล่วงสถาบันที่คนไทยรักเขากล่าวถึงป้ายที่ถือที่มีข้อความ#ให้มันจบที่เรือนจำโดยอธิบายว่า หากทำผิดกฎหมายก็ให้จบที่เรือนจำก่อนหน้านี้เมื่อวันที่ 15 ส.ค. 2563 พล.ท.นันทเดช เมฆสวัสดิ์ อดีตกรรมการบริหารพรรครวมพลังประชาชาติไทย (รปช.) และอดีตหัวหน้าศูนย์ปฏิบัติการพิเศษ ศูนย์รักษาความปลอดภัยแห่งชาติ (ศรภ.) โพสต์ข้อความใน เผยแพร่แถลงการณ์ของศูนย์กลางประสานงาน นักศึกษา อาชีวะ ประชาชน ปกป้องสถาบันพระมหากษัตริย์ (ศอปส.) ออกแถลงการณ์ฉบับที่ 3 ระบุว่าศูนย์ ศอปส.ได้รับการเรียกร้องจากประชาชนหลายฝ่ายให้เข้าสังเกตการณ์การจัดชุมนุมของกลุ่มเยาวชนปลดแอกที่บริเวณอนุสาวรีย์ประชาธิปไตย ในวันอาทิตย์ที่ 16 ส.ค. 2563 เพื่อเฝ้าดูว่ากลุ่มบุคคลที่แแอบอ้างประชาธิปไตย พยายามแยก สถาบันพระมหากษัตริย์ออกจากระบบการปกครอง แบบประชาธิปไตยอันมีพระมหากษัตริย์ทรงเป็นพระประมุข โดยใช้การการก้าวล่วงต่อสถาบันฯ อย่างหยาบคายรุนแรงอย่างที่ไม่เคยปรากฏขึ้นมาฉะนั้น หากจะมีการเคลื่อนไหวในรูปแบบใด ๆ ก็ตาม ทาง ศูนย์ ศอปส. และประชาชนจะมิคัดค้าน หรือตอบโต้ด้วยประการใด ๆ หากแต่สถานการณ์การปราศรัยในมหาวิทยาลัยธรรมศาสตร์ที่ผ่านมานั้น เกินขอบเขตที่นักศึกษาพึงกระทำดังนั้นทางศูนย์ ศอปส. จึงเห็นควรในความคิดเห็นที่ประชาชนและนักศึกษา อาชีวะ จึงมีมติและเห็นควรว่าให้มีการตักเตือนจับตากับผู้ชุมนุมที่นัดรวมตัวกันในครั้งนี้อย่างใกล้ชิดการประชุมของตัวแทนกลุ่มต่าง ๆ รวม 21 กลุ่ม เมื่อ 14 ส.ค. 2563 ได้เห็นสอดคล้องกันว่าควรเข้าร่วมสังเกตการณ์ ในวันอาทิตย์ที่ 16 ส.ค. 2563 นี้ด้วย ภายใต้เงื่อนไขดังนี้1. เข้าร่วมสังเกตุการณ์ด้วยแนวทางสันติวิธี2. ถ้ามีการกระทำที่พาดพิงต่อสถาบันฯ เกิดขึ้น ซึ่งจะมีมวลชนส่วนหนึ่งเข้าร่วมการชุมนุม จะทำการเก็บหลักฐานทั้งภาพและเสียงแจ้งให้เจ้าหน้าที่ตำรวจดำเนินการต่อไป ในวันรุ่งขึ้น (วันจันทร์ที่ 17 ส.ค. 2563 ) โดยเข้ายื่นหนังสือต่อผู้บัญชาการตำรวจแห่งชาติ ที่สำนักงานตำรวจแห่งชาติ เวลา 13.00 น. พร้อมรายละเอียดอื่น ๆ ที่จะเปิดเผยต่อสังคมต่อไป3. สำหรับประชาชนที่จะเข้าร่วมสังเกตการณ์ ทางกลุ่มฯ ศูนย์ ศอปส.จะดูแลความปลอดภัยเข้าอย่างใกล้ชิด 16 ส.ค. 2563นอกจากนี้ ศอปส.ยังประกาศ ขอเชิญชวนประชาชนผู้จงรักภักดี แสดงพลังเราไม่ทนเมื่อสถาบันฯ ถูกก้าวล่วง มากระซิบกันลั่นจบที่รุ่นนี้ พบกันวันอาทิตย์ที่ 16 ส.ค. 2563 ณ อนุสาวรีย์ประชาธิปไตย เวลา 11.00 น.ต่อมาพบว่า พล.ท.นันทเดช ได้ลบโพสต์นี้ไปเพิ่มข้อมูล 1.33 น. วันที่ 16 ส.ค.2563
ศูนย์กลางประสานงาน นักศึกษา อาชีวะ ประชาชน ปกป้องสถาบันพระมหากษัตริย์ (ศอปส.) รวมตัวกันบนทางเท้าบริเวณอนุสาวรีย์ประชาธิปไตย สังเกตการณ์การชุมนุมของประชาชนปลดแอกในตอนบ่าย
สุเมธ ตระกูลวุ่นหนู,นันทเดช เมฆสวัสดิ์,ศูนย์กลางประสานงาน นักศึกษา อาชีวะ ประชาชน ปกป้องสถาบันพระมหากษัตริย์,ศอปส.,การชุมนุม